AIŠKINAMASIS RAŠTAS

Dėl kompiuterinės įrangos perėmimo savivaldybės nuosavybėn ir jos perdavimo valdyti, naudoti ir disponuoti patikėjimo teise

**1. Parengto tarybos sprendimo projekto tikslai ir uždaviniai**

Nacionalinė Švietimo agentūra (toliau – Agentūra), vadovaudamasi Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ 3.3 papunkčiu, visoms Lietuvos savivaldybėms nupirko kompiuterinę įrangą mokymui nuotoliniu būdu.

Agentūra ir Molėtų rajono savivaldybės administracija (toliau – Administracija) 2020 m. balandžio 2 d. pasirašė 2016 m. spalio 24 d. jungtinės veiklos sutarties Nr. F3-35-(05) papildymą (toliau - Sutarties papildymas), kuriuo vadovaudamasi Agentūra perdavė Molėtų rajono savivaldybės mokykloms kompiuterinę įrangą, pasirašant prekių perdavimo ir priėmimo aktus.

Nacionalinė švietimo agentūra 2020 m. balandžio 22 d. raštu Nr. SD-657 (1.6 E) „Dėl ES paramos projekto „Mokyklų aprūpinimas gamtos ir technologinių mokslų priemonėmis“ (kodas Nr. 09.1.3-CPVA-V-704-02-0001)“ įgyto turto perdavimo“(toliau – Raštas) informavo, kad, vadovaujantis Lietuvos Respublikos įstatymais ir kitais teisės aktais bei Sutarties papildymu, kompiuterinė įranga Savivaldybės nuosavybėn turi būti perduota Lietuvos Respublikos Vyriausybės nutarimu.

Tam, kad būtų parengtas Lietuvos Respublikos Vyriausybės nutarimo projektas, reikalingas Molėtų rajono savivaldybės tarybos sutikimas priimti valstybės turtą Savivaldybės nuosavybėn.

Rašte nurodyta, kad kompiuterinę įrangą perdavus savivaldybių nuosavybėn, privalu laikytis Jungtinės veiklos sutartyje ir Sutarties papildyme nurodytų reikalavimų:

1. kompiuterinė įranga turi būti naudojamas tik projekte numatytam tikslui - didinti bendrojo ugdymo įstaigų tinklo veiklos efektyvumą, modernizuojant mokymo(-si) aplinką;
2. Savivaldybių administracijos - projekto partneriai turi:

a) užtikrinti prekių tinkamą naudojimą ir saugojimą, prireikus atstatyti ir atkurti prarastą turtą;

b) teisės aktų nustatyta tvarka perduoti prekes mokykloms ir užtikrinti gautų prekių apskaitą;

c) užtikrinti naudojimąsi finansuotos veiklos rezultatais projekto vykdymo metu ir 5 metus po Projekto veiklų įgyvendinimo pabaigos, t. y. išlaikyti ir tinkamai eksploatuoti tik projekto tikslais.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškosios savivaldybės funkcijos įgyvendinimui ir perduoti jį Molėtų rajono mokykloms valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 5 ir 6 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 ir 2 dalys, 20 straipsnio 1 dalies 4 punktas;

Nacionalinės švietimo agentūros ir Molėtų rajono savivaldybės administracijos 2016 m. spalio 24 d. jungtinės veiklos sutarties Nr. F3-35-(05) 2020 m. balandžio 2 d. papildymas Nr. A26-26/BS-13.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – rajono mokyklos, gavusios kompiuterinę įrangą mokymui nuotoliniu būdu, sudarė galimybes mokiniams tęsti mokymąsi karantino sąlygomis.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti turto perėmimo ir perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.